Srbská republika

Autonómna pokrajina Vojvodina

**Pokrajinský sekretariát vzdelávania, predpisov, správy a národnostných menšín – národnostných spoločenstiev**

Bulvár Mihajla Pupina 16, 21 000 Nový Sad

T: +381 21 487 45 02

[ounz@vojvodinа.gov.rs](mailto:ounz@vojvodinа.gov.rs)

ČÍSLO: 002574714 2024 09427 001 001 000 001 DÁTUM: 07. 10. 2024

Podľa článku 15, 16 odsek 5 a článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17, 24/2019, 66/2020 a 38/2021) a článku 9 odsek 1 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základnej a strednej výchovy a vzdelávania a žiackeho štandardu na území AP Vojvodiny (Úradný vestník APV číslo 7/23 a 54/24) a po uskutočnenom Súbehu na financovanie a spolufinancovanie obstarania výbavy – videodozoru vo funkcii podpory a zvyšovania bezpečnosti žiakov pre ustanovizne základnej a strednej výchovy a vzdelávania na území Autonómnej pokrajiny Vojvodiny v roku 2024 (Úradný vestník APV č. 38/2024), pokrajinský tajomník vzdelávania, predpisov, správy a národnostných menšín – národnostných spoločenstiev vynáša

# ROZHODNUTIE O ZMENE ROZHODNUTIA

**O ROZVRHNUTÍ PROSTRIEDKOV NA SÚBEHU NA FINANCOVANIE A SPOLUFINANCOVANIE OBSTARANIA ZARIADENIA – VIDEODOHĽADU VO FUNKCII PODPORY A ZVYŠOVANIA BEZPEČNOSTI ŽIAKOV PRE USTANOVIZNE STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY V ROKU 2024**

**I.**

Týmto rozhodnutím sa mení odsek II. Rozhodnutia o rozvrhnutí prostriedkov na Súbehu na financovanie a spolufinancovanie obstarania zariadenia – videodohľadu vo funkcii podpory a zvyšovania bezpečnosti žiakov pre ustanovizne stredného vzdelávania a výchovy na území Autonómnej pokrajiny Vojvodiny v roku 2024 číslo: 002574714 2024 09427 001 001 000 001 z 6. 9. 2024 (Úradný vestník APV č. 38/2024 – ďalej: súbeh), takže odsek II. rozhodnutia teraz znie nasledovne:

„Súbehom je **vyčlenených spolu 60 000 000,00 dinárov** na účel z bodu I. tohto rozhodnutia. Týmto rozhodnutím sa rozvrhujú finančné prostriedky v celkovej sume **59 613 455,03 dinárov** a suma **386 544,97 dinárov** zostáva nerozvrhnutá.“

# II.

Ostatné ustanovenia rozhodnutia zostávajú nezmenené.

# IV.

Toto rozhodnutie je konečné a proti nemu nemožno podať sťažnosť.

# Rozhodnutie doručiť:

1. Sektoru pre hmotno-finančné úkony sekretariátu
2. Archívu

# POKRAJINSKÝ TAJOMNÍK

**Róbert Ótott**